25/05/2022 | Administración LocalMunicipal
Ares
Aprobación definitiva da modificación da Ordenanza reguladora da taxa por ocupación de terreos de uso público con mesas e cadeiras coa finalidade lucrativa

Aprobada Inicialmente na sesión Plenaria ordinaria de data 28 de marzo do 2022 a modificación da ORDENANZA REGULADORA DA TAXA POR OCUPACIÓN DE TERREOS DE USO PÚBLICO CON MESAS E CADEIRAS COA FINALIDADE LUCRATIVA (28-12-1998 BOP Nº 296 ) PARA A SUSPENSIÓN DA SÚA LIQUIDACIÓN NO EXERCIZO 2022, e sometida a información pública no BOP nº 63 do 01/04/2022 polo prazo de 30 días, sen terse presentado alegacións, elévase automáticamente a definitivo o acordo inicial, publicándose íntegramente a modificación da ordenanza aprobada aos efectos oportunos.1.- Como consecuencia da urxencia de saúde pública ocasionada polo COVID-19, o Goberno de España declarou o estado de alarma en todo o territorio nacional mediante o Real Decreto 463/2020, do 14 de marzo prorrogado polo Real Decreto 926/2020 de 25 de outubro debido á persistencia da mala situación epidemiolóxica. O impacto que esta situación de excepcionalidade leva tempo afectando a determinados sectores, obriga ás Administracións Públicas, a adoptar aquelas medidas tendentes a paliar os efectos que está sufrindo a nosa sociedade ante as consecuencias derivadas da crise económica provocada polo COVID. O Concello de Ares, tendo en conta o impacto e reclamo que na economía local ten a hostalería, sector do que existen case 60 establecementos abertos ao público, asumiu no 2020 o seu papel de fomento da reactivación económica incluíndo, como unha das liñas de axuda ao sector, a suspensión da aplicación da taxa por ocupación de terreos de uso público con mesas e cadeiras coa finalidade lucrativa durante os anos 2020 e 2021 para os titulares de locais que cumprisen unha serie de condicións, ademáis de axudas directas aos negocios afectados e campañas de dinamización do comercio e hostalería local. Tendo en conta que a situación de peches e restriccións intermitentes que se teñen declarado no sector hosteleiro pola Xunta de Galicia durante a parte final do 2021 e principios do 2022, propónse de novo a incorporación da seguinte disposición adicional na ordenanza fiscal que establece a taxa en vigor: “Por mor da pandemia derivada da COVID19 e as medidas excepcionais adoptadas en canto ás restriccións de apertura de establecementos hosteleiros, derivadas do estado de alarma decretado en España, e co ánimo de reactivar a economía local aresá polo que respecta a este importante sector, volve a suspenderse a liquidación desta taxa durante o ano 2022, para os obrigados tributarios que, renovando a súa licenza ou solicitando a instalación de mesas e cadeiras para esta anualidade segundo a ordenanza reguladora correspondente, soliciten a suspensión da aplicación da taxa e cumpran os seguintes requisitos: A) Que a actividade económica sexa desenvolvida por unha persoa autónoma, unha microempresa ou pequena empresa. A microempresa e as pequenas empresas son aquelas definidas conforme Anexo I do Regulamento (UE) nº 651/2014 da Comisión, de 17 de xuño de 2014. B) Que se atope nunha das seguintes situacións: - Que a actividade que desenvolve se teña ou tivese visto afectada polo peche total ou parcial de establecementos ou restriccións de aforo disposto nos Decretos ou Ordes publicados pola Consellaría de Sanidade ao longo do 2021/2022. C) Estar dado de alta no réxime da Seguridade Social ou na Mutua profesional correspondente e en Facenda, no momento da presentación da instancia. D) Que o local de desenvolvemento da actividade se atopen no termo municipal de Ares e teñan concedida a correspondente licenza municipal de actividade. A licenza de actividade deberá estar concedida no momento da presentación da solicitude, ou, en todo caso, antes do mes de outubro de 2022 como condición sine qua non. E) Non atoparse incursas en ningunha das circunstancias recollidas no artigo 13.2 e 13.3 da Lei 38/2003, de 17 de novembro, Xeral de Subvencións, e non contravir o regulado no art.14 da nomeada lei, e en particular, estar ao corrente no cumprimento das súas obrigas tributarias coa Facenda estatal (AEAT) e coa Tesouraría Xeral da Seguridade Social (TGSS) e coa Axencia Tributaria de Galicia ( ATRIGA ) Únicamente a efectos desta suspensión entenderáse que non se teñen débedas esixibles cando estea en vigor un plan de pagos aceptado por estas entidades estatais e autonómicas sobre as débedas que presente o solicitante e que éste se estea cumprindo. Este requisito debe cumprirse desde a data de presentación da solicitude. F) Non ter débedas esixibles co Concello de Ares. Este requisito verificarase de oficio pola Administración e debe cumprirse desde a data de presentación da solicitude até a data do pagamento da subvención, no seu caso. Únicamente a efectos desta suspensión entenderáse que non se teñen débedas esixibles cando estea en vigor un plan de pagos aceptado polo concello sobre as débedas que presente o solicitante e que éste se estea cumprindo. O incumprimento polas persoas solicitantes dalgunha das condicións de outorgamento da instalación de terrazas ( espazo ocupable, horario,. ) poderá dar lugar á non aplicación desta suspensión da liquidación, previo informe da Policía Local. O formulario de solicitude de exención da taxa estará a disposición das persoas afectadas na web e rexistro municipais así como na sede electrónica do concello” 2.- Por outra banda, co fin de axeitar o contido desta ordenanza fiscal á Ordenanza reguladora da instalación de terrazas no concello de Ares ( BOP núm.67 do 08.05.2020) que establece no seu artigo 15 a vixencia anual das licenzas de autorización de terrazas concedidas, propónse a modificación dos artigos 3 e 4 eliminando a referencia a licenzas de duración inferior ao ano. Esta modificación non implica incremento algún da taxa a abonar polos titulares das licenzas toda vez que se modifica o período de liquidación mensual por un período semestral, dando como resultado que a a taxa a liquidar por un ano sexa igual á que se liquidaba ata o de agora polos dous meses de verán ( o período máis solicitado polas persoas titulares ata a modificación da ordenanza reguladora no ano 2020). a.-Proposta de modificación artigo 3: “ Artigo 3. Contía Rúas de categoría fiscal 1ª (cascos urbáns): 8,35 € por metro cadrado de ocupación ao semestre. - Rúas de categoría fiscal 2ª (resto do municipio): 4,80 € por metro cadrado de ocupación ao semestre.” b.- Proposta de modificación do artigo 4: “1.-As cantidades esixibles de acordo ás tarifas liquidaranse por cada aproveitamento solicitado ou realizado e serán irreductibles polo período anual autorizado” Ares, 19 de maio do 2022 O Alcalde-Presidente Asdo: Julio Ignacio Iglesias Redondo